九龍城寨之圍城｜林峯食到噴叉燒飯 古天樂堅持演落去仲加對白
香港動作電影《九龍城寨之圍城》由鄭保瑞執導，古天樂、洪金寶、任賢齊、林峯、劉俊謙、胡子彤、張文傑及伍允龍主演，郭富城友情客串，上映後旋即成為熱門話題，昨日（7日）本地票房更速破2500萬，大受觀眾歡迎！電影中由古天樂飾演的男主角龍捲風，角色形象霸氣十足、同時相當親民，其中一幕更見林峯日日無啖好食，就請佢食城寨最出名的叉燒飯。
劇情講到古天樂飾演的龍捲風，容許林峯飾演的陳洛軍在城寨工作，但見他每日為慳錢只食乾酥餅充飢，於是叫他到自己開設的餐廳，請他食城寨馳名嘅叉燒飯。由於一直冇食過一餐好，林峯在這一幕要食得狼吞虎嚥，結果真係食得太急濁親，搞到噴飯！
見到這情況理應喊cut拍過，但導演繼續Roll機，於是古天樂就依然以龍捲風的角色講埋句對白︰「慢慢食啦，又冇人同你搶。」然後仲即興向信一（劉俊謙 飾）加句對白︰「喂，順手整杯茶畀佢飲啦！」鏡頭拍緊，霉時間邊度搵杯茶出嚟，但劉俊謙都更住頭皮應好先，直至導演喊cut全場才鬆口氣，場面相當有趣。